Κουνουπίδι ταμπουλέ με χειμωνιάτικα φρούτα
Αυτό το ιδιαίτερο «ταμπουλέ» δεν έχει πλιγούρι αλλά ωμό, τριμμένο κουνουπίδι μαζί με χειμωνιάτικα φρούτα και μπόλικο χυμό λεμονιού.
70 ml ελαιόλαδο , 1 ξερό κρεμμύδι, ψιλοκομμένο , ελάχιστο μπούκοβο, 1 κουνουπίδι μεγαλούτσικο, πολύ καλά πλυμένο και στεγνωμένο , χυμός και ξύσμα από 1 λεμόνι , 1 φλιτζ. τσαγιού ψιλοκομμένος φρέσκος κόλιανδρος (ή δυόσμος) , 1 φλιτζ. τσαγιού ψιλοκομμένος μαϊντανός , 1 ξινόμηλο, σε μικρά καρέ , 2 αχλάδια, σε μικρά καρέ , 100 γρ. ελιές θρούμπες, ψιλοκομμένες , αλάτι, φρεσκοτριμμένο πιπέρι, λίγο μαυροκούκι ή σουσάμι καβουρδισμένο , λίγο μπούκοβο , σπόροι ροδιού
Για να φτιάξουμε το κουνουπίδι ταμπουλέ με χειμωνιάτικα φρούτα, ξεκινάμε και σε ένα αντικολλητικό τηγάνι ζεσταίνουμε το μισό ελαιόλαδο και σοτάρουμε το κρεμμύδι με λίγο μπούκοβο για 3-4 λεπτά, μέχρι το κρεμμύδι να μαλακώσει. Αποσύρουμε από τη φωτιά και το αφήνουμε κατά μέρος.Χωρίζουμε το κουνουπίδι στα μπουκετάκια του, μικρά και μεγάλα. Κόβουμε όλα τα κοτσάνια τους και τα αφήνουμε στην άκρη.Τρίβουμε το στρογγυλό σγουρό κομμάτι του κάθε μπουκέτου στη χοντρή πλευρά του τρίφτη – βγαίνει σαν τραχανάς ή σαν πλιγούρι.Κόβουμε όλα τα κοτσάνια σε μικρότερα κομμάτια και τα χτυπάμε στον πολυκόφτη, με διακοπτόμενη λειτουργία, μέχρι να ψιλοκοπούν σε πολύ μικρά κομμάτια.Τα ρίχνουμε στο μπολ με τα τριμμένα μπουκέτα και προσθέτουμε τον χυμό και το ξύσμα λεμονιού, αλάτι και πιπέρι. Ανακατεύουμε καλά.Προσθέτουμε τα σοταρισμένα κρεμμύδια, τα μυρωδικά, τα φρούτα και τις ελιές και περιχύνουμε με το υπόλοιπο ελαιόλαδο. Ανακατεύουμε.Σκορπίζουμε λίγο μαυροκούκι (ή σουσάμι), μπούκοβο κατά βούληση και τους σπόρους ροδιού και σερβίρουμε.
Αχλάδι,Κουνουπίδι,Μήλο,Ρόδι,Φρούτα,Χριστούγεννα,Vegan,Χορτοφαγικά